
Introducere

Aceste Linii Directoare furnizează informaţii privind cerinţele pentru numirea consultanţilor
 în elaborarea şi execuţia proiectelor de Cooperare Financiară (CF). Aceste Linii Directoare se ghidează după practicile şi normele internaţional acceptate şi se aplică tuturor serviciilor de consultanţă
 care sunt finanţate, integral sau parţial, din fonduri CF.

Liniile Directoare acoperă toate regulamentele existente pentru numirea consultanţilor în cadrul Cooperării Financiare. În prezentarea acestei versiuni revizuite, KfW a ţinut cont, deasemenea, de un anumit număr de progrese importante, inclusiv:

· necesitatea de a face procedura de selecţie mai transparentă,

· un accent mai mare pe rolul partenerilor KfW în Cooperarea Financiară, ca fiind agenţiile de execuţie a procedurii de selecţie, şi

· o practică internaţională tot mai des folosită, de a acorda o mai mare importanţă cotaţiei preţurilor atunci când se selectează consultanţii.

Aceste Linii Directoare prezintă condiţiile pentru asigurarea unei concurenţe loiale şi transparente care va oferi oportunităţi egale tuturor consultanţilor participanţi. Detalii suplimentare sunt date în fiecare documentaţie de atribuire. Astfel se oferă suficientă flexibilitate pentru a fi luaţi în considerare toţi factorii în mod corespunzător, în fiecare proiect individual. În interesul uniformităţii pentru agenţiile de executare a proiectului în ţările în curs de dezvoltare este recomandabil să se adopte procedurile altor organizaţii de dezvoltare competente, bilaterale sau multilaterale, în cazuri individuale, dacă agenţia de executare a proiectului cunoaşte aceste proceduri şi cu acceptul KfW.

Ce este Cooperarea Financiară?

Cooperarea Financiară (CF) este o componentă a cooperării germane în scopul dezvoltării. Funcţia sa este de a finanţa investiţii în economie, infrastuctura socială, pentru a reduce sărăcia şi a proteja mediul înconjurător în ţările în curs de dezvoltare, prin împrumuturi în condiţii favorabile şi granturi (credite nerambursabile) utilizând fonduri de la bugetul federal. Aceste fonduri pot fi suplimentate cu fonduri de piaţă strânse de către KfW. CF este condusă de KfW din partea Ministerului Federal pentru Cooperare Economică şi Dezvoltare (BMZ). Fondurile de CF ajută, printre altele, la  îmbunătăţirea distribuţiei cu apă şi electricitate, la îmbunătăţirea sistemelor de sănătate şi învăţământ şi la extinderea reţelelor de transport precum şi la promovarea producţiei agricole. Deasemenea, sunt finanţate programe de împrumuturi pentru întreprinderi mici şi mijlocii şi este acordat sprijin programelor de reforme economice.

1
Principii Majore pentru Numirea Consultanţilor

1.1
Servicii de Consultanţă în cadrul Cooperării Financiare

1.01
În general, prin natura şi gama de proiecte de CF, pentru elaborarea, execuţia şi posibil şi pentru operare este necesar ca agenţia de executare a proiectului să utilizeze serviciile consultanţilor locali sau străini (detaliile privind domeniile de lucru ale consultanţilor sunt date în Anexa 1). KfW poate finanţa aceste activităţi prin fonduri CF. Detalii privind serviciile care trebuie prestate de consultanţi şi procedura de selecţie sunt prezentate pentru fiecare proiect CF, în cadrul acordului de împrumut sau de finanţare sau în alte acorduri încheiate între agenţia de executare a proiectului şi KfW. Drepturile şi obligaţiile agenţiei de executare a proiectului şi ale consultantului sunt prezentate în documentaţia de atribuire şi în contractul dintre agenţia de executare a proiectului şi consultant. În toate cazurile agenţia de executare a proiectului este partea contractantă pentru consultant, aşa încât toate reclamaţiile în ceea ce priveşte drepturile şi plăţile pot fi făcute numai către agenţia de executare şi nu către KfW. 

1.2 Responsabilitatea pentru Numirea Consultanţilor

1.02
Agenţia de executare a proiectului din ţările în curs de dezvoltare este întotdeauna responsabilă pentru elaborarea, implementarea şi operarea tuturor proiectelor CF. Aceasta reprezintă contractantul şi va efectua întreaga procedură de licitaţie, efectuând încheierea contractelor şi controlul îndeplinirii acestora în calitate de parte contractantă faţă de consultant. Aceasta se aplică totodată şi în cazuri excepţionale în care KfW realizează procedura de selecţie în cadrul unui contract de agenţie, pentru şi în numele agenţiei de executare a proiectului (vezi 1.07).

1.3
Rolul KfW

1.03
KfW joacă un rol activ în elaborarea şi implementarea proiectelor CF. Obligaţia băncii de a-şi exercita rolul cu diligenţa adecvată implică exercitarea influenţei de către aceasta în direcţionarea proiectului, conform fiecărui caz individual, pentru a evita evoluţiile nefavorabile. Acest lucru trebuie făcut nu numai în faza de planificare şi implementare, ci şi pe durata operării. Direcţionarea ia forma unui dialog constant şi a cooperării în parteneriat cu agenţia de executare a proiectului.

1.04   KfW va asigura ca fondurile publice utilizate în Cooperarea Financiară să fie cheltuite cât mai eficient posibil. Prin urmare, va asigura ca acordarea contractele să fie făcută pe bază de concurenţă loială şi transparentă, adecvată, şi care oferă oportunităţi egale tuturor ofertanţilor. Obiectivul este de a identifica solicitantul cel mai convenabil, din punct de vedere al prestării şi preţului, şi de a asigura astfel ca resursele deficitare să fie utilizate cât mai eficient posibil. În plus, KfW va examina documentele de licitaţie, rapoartele de evaluare, propunerile de atribuire a contractelor şi proiectele de contracte, care trebuie toate prezentate către KfW ca parte a procedurii de licitaţie, pentru a se asigura că acestea sunt în conformitate cu acordurile încheiate cu agenţia de executare a proiectului şi cu practicile internaţionale, în special în ceea ce priveşte descrierea serviciilor necesare, condiţiile de plată, responsabilităţile şi garanţiile, şi de a asigura că proiectele nu conţin lipsuri şi contradicţii grave. În final, KfW evaluează controlul efectuat de către agenţia de executare a proiectului, cu privire la îndeplinirea contractelor pe durata fazei de implementare. 

1.05
Publicarea documentelor pentru preselecţie şi licitaţie, selecţia consultanţilor şi contractele de consultanţă necesită întotdeauna aprobarea prealabilă din partea KfW. În mod similar, toate amendamentele la contract şi recepţia serviciilor de consultanţă de către agenţia de executare a proiectului, trebuie prezentate către bancă pentru aprobare prealabilă (pentru detalii suplimentare, vezi Anexa 2).

1.06
KfW poate refuza finanţarea serviciilor de consultanţă şi chiar a întregului proiect CF, dacă un consultant nu a fost ales în conformitate cu procedurile convenite, dacă calificările consultantului nu sunt corespunzătoare, dacă termenii contractului de consultanţă nu îndeplinesc cerinţele minime ale KfW, şi dacă procedura de selecţie a fost influenţată prin plăţi ilegale, acordarea sau promiterea unor alte avantaje, sau dacă circumstanţele sugerează că a fost exercitată o asemenea influenţă.

1.07
La cererea agenţiei de executare a proiectului, în cazuri individuale, KfW poate să îndeplinească, în parte sau în întregime, procedura de selecţie şi numirea consultantului, în numele agenţiei de executare a proiectului. În acest scop, KfW va semna un contract de agenţie cu agenţia de executare a proiectului, în care se stabileşte gama de servicii şi precum detaliile serviciilor ce urmează a fi prestate de KfW. Această muncă este gratuită. Aceasta se încheie în general la semnarea contractului de consultanţă de către KfW în numele şi pe seama agenţiei de executare a proiectului. 

1.4 Independenţa Consultanţilor

1.08
În principiu, KfW solicită consultanţilor să fie neutri şi independenţi faţă de posibilii furnizori ai proiectului. Membrii unei asociaţii de firme pot lua parte la un proiect CF fie în calitate de consultanţi, fie în calitate de firme de producţie/furnizare/construcţie, aceştia trebuind să aleagă între aceste variante. Atunci când îşi înaintează propunerile, consultanţii trebuie să dezvăluie orice legături cu alte firme şi să dea o declaraţie obligatorie  prin care, în cazul că li se va acorda contractul, firmele cu care sunt asociaţi nu vor intenţiona să participe la proiect, sub nici o altă formă.  Această regulă se aplică şi pentru specialişti şi firme de consultanţă care participă, în cazul societăţilor mixte. Aceste reguli nu se aplică la modele operator sau alte proiecte BOT.

1.5 Asigurarea Concurenţei Loiale

1.09
Pentru a asigura o concurenţă loială, firmele de consultanţă care acţionează ca şi consultanţi generali3 ai agenţiei de executare a proiectului, nu pot participa, nici dacă activităţile acestora nu sunt legate direct de proiectul CF în cauză. În mod similar, consultanţii sau membrii individuali ai firmelor de consultanţă care au fost implicaţi în elaborarea condiţiilor repartizării consultanţei şi/sau în furnizarea informaţiilor suplimentare pentru licitaţia pentru proiectul CF, nu sunt, în principiu, eligibili pentru a participa. În cazul licitaţiilor pentru faze ulterioare ale proiectului, această regulă nu se aplică pentru consultanţii care au fost angajaţi la o fază anterioară.

1.10
Firmele de consultanţă care aparţin de acelaşi concern sau asociaţie de firme, sau care sunt legate în alt mod financiar, organizatoric, prin personal, pot în principiu să participe individual doar dacă celelalte firme de consultanţă cu care sunt asociate sunt de acord să nu participe.

1.6
Cooperarea dintre Firmele de Consultanţă

1.11
Consultanţii pot participa la procedura de licitaţie ca şi companii sub orice formă juridică şi în asociere cu alţi consultanţi. După finalizarea procedurii de preselecţie, este permisă cooperarea între consultanţii preselectaţi, cu aprobarea agenţiei de executare a proiectului şi a KfW, doar dacă acest lucru nu va împiedica competiţia.

1.12
În Cooperarea Financiară se acordă o mare prioritate cooperării cu personal şi firme de consultanţă locale calificate. Această cooperare poate fi făcută obligatorie în notificarea pentru preselecţie sau în documentaţia de atribuire. Selecţia de personal şi firme de consultanţă locale calificate este o chestiune care ţine în întregime de solicitant. Agenţia de executare a proiectului nu poate recomanda cooperarea cu anumite firme, grupuri de firme sau personal local calificat.
1.13
Dacă este propusă o asemenea cooperare, documentele înaintate pentru procesul de preselecţie trebuie să conţină informaţiile necesare privind toţi partenerii avuţi în vedere. În particular, acestea trebuie să includă o descriere obligatorie a competenţelor/domeniilor de activitate ale acestora şi a formei de cooperare. Documentele trebuie să includă o declaraţie de intenţie, semnată de toţi partenerii şi care să numească firma de consultanţă care va conduce munca. Dacă li se va atribui contractul, partenerii se angajează să ia toate măsurile necesare pentru a presta munca descrisă în structura stabilită şi în forma de cooperare stabilită. În cazuri particulare (de ex. proiecte mari) în documentaţia de atribuire se poate solicita prezentarea unui acord detaliat şi obligatoriu între partenerii dintr-un grup (de ex. sub forma unui contract preliminar).

1.7
 Confidenţialitatea

1.14
Procedura de selecţie este confidenţială. Acest lucru dă dreptul agenţiei de executare a proiectului şi KfW să evite intervenţiile inadmisibile. Prin urmare, agenţia de executare a proiectului şi KfW nu vor da solicitanţilor sau altor persoane care nu sunt implicate oficial în procedura de selecţie, nici un fel de informaţii privind evaluarea ofertelor şi recomandări privind atribuirea contractelor. Dacă se încalcă principiul confidenţialităţii, KfW poate solicita declararea licitaţiei ca fiind nulă şi neavenită.

1.15
Între anunţarea publică a licitaţiei şi atribuirea contractului, nu sunt permise discuţiile cu solicitanţii cu privire la ofertele acestora. Constituie excepţii vizitele pentru a obţine informaţii la faţa locului, participarea la şedinţa solicitanţilor preselectaţi sau inspecţia documentelor disponibile. Aceste contacte au ca scop exclusiv familiarizarea solicitanţilor cu condiţiile locale şi cu documentele de lucru disponibile. În afară de acestea, sunt permise doar adresele scrise prin care sunt cerute clarificări. Răspunsurile vor fi date de către agenţia de executare a proiectului, în scris, după acordul din partea KfW, iar o copie va fi transmisă tuturor solicitanţilor. Orice alte solicitări de informaţii sau intervenţii pot fi considerate ca intervenţii nepermise şi pot duce la excluderea solicitantului.

1.8
Clauze esenţiale ale Contractului de Consultanţă
1.16
KfW a întocmit un model de contract4 care standardizează conţinutul şi cerinţele formale pentru contracte de consultanţă şi poate fi adaptat la condiţiile naţionale. Acest model de contract trebuie folosit oriunde este posibil (pentru detalii, vezi Anexa 7).

1.17
Acordurile concrete care se încheie în cadrul contractului trebuie menţionate în detaliu în documentele de licitaţie. Proiectul adaptat corespunzător al contractului de consultanţă care va fi semnat trebuie ataşat documentaţiei de atribuire.

1.18
Agenţia de executare a proiectului, în consens cu KfW, poate conveni împreună cu consultantul asupra remuneraţiei bazate fie pe lucrările prestate propriu-zis, fie pe sumă globală. Remuneraţia bazată pe lucrările prestate propriu-zis este recomandabilă în cazul în care munca depusă de consultant nu a fost definită în mod concludent la momentul negocierilor contractuale, de exemplu pentru îndatoririle legate de managementul construcţiilor. Remuneraţia pe sumă globală este recomandată dacă serviciile care urmează a fi prestate sunt definite clar iar consultantul îşi asumă doar un risc economic limitat pe care nu îl poate controla ca rezultat al abordării pe sumă globală. Un avantaj al remuneraţiei pe sumă globală este că aceasta facilitează implementarea contractului, ceea ce este atât în beneficiul angajatorilor cât şi al contractanţilor. Astfel, consultantul este stimulat să aplice tehnici inovatoare, ceea ce duce la o responsabilitate crescută faţă de rezultatele obţinute, deschizând în acest fel mai multe posibilităţi pentru realizarea lucrării. Remuneraţia pe sumă globală este de preferat pentru studii. Pentru contracte de sumă globală este suficient să se convină în mod contractual doar asupra personalului cheie. (Anexa 8 atrage atenţia asupra particularităţilor de notat la întocmirea contractelor cu sumă globală).

2 Selecţia Consultanţilor

2.1
Principii de bază ale Procedurii de Atribuire
2.01
Procedura de atribuire a contractelor pentru servicii de consultanţă ia forma unei licitaţii publice. Numai în cazuri excepţionale şi doar pentru motive întemeiate se poate renunţa la procedura de licitaţie. În general, alegerea consultanţilor va avea forma de preselecţie urmată de licitaţie. În această procedură formată din două etape, va fi selectat consultantul care a făcut cea mai bună ofertă în ceea ce priveşte calitatea serviciilor şi a preţului, prin concurenţă între solicitanţii preselectaţi.  Abaterile de la această procedură sunt posibile pentru lucrări mici. Pentru arhivare documentele trebuie să fie transmise pe hârtie şi în format electronic (fişier PDF).
2.2
Preselecţia

2.02
În procesul de preselecţie, consultanţii care îşi depun ofertele trebuie să-şi  demonstreze capacitatea de a realiza lucrarea prin înaintarea documentelor necesare. După ce aceste documente au fost evaluate, vor fi aleşi maximum cinci solicitanţi care par a fi cei mai capabili de a presta serviciile de consultanţă necesare pentru proiectul CF în cauză. 
2.03
Procedura de preselecţie va fi anunţată public în mass media locală şi internaţională, dar cel puţin în publicaţia „Nachrichten für Aussenhandel” (News for Foreign Trade/Buletinul de Comerţ Exterior). Astfel se dă posibilitatea tuturor consultanţilor interesaţi să îşi depună ofertele pentru contractul în cauză. Agenţia de executare a proiectului va publica o descriere sumară a proiectului şi a serviciilor solicitate. Detalii privind anunţul de preselecţie sunt date în Anexa 3. Agenţia de executare a proiectului va transmite KfW textul anunţului şi descrierea serviciilor solicitate (caietul de sarcini), pentru aprobare, în timp util înainte de publicare. Solicitanţilor li se va acorda o perioadă de timp de cel puţin 30 de zile calendaristice, pentru a-şi înainta propunerile, înainte ca procedura de preselecţie să aibă loc.

2.04
Documentele înaintate de ofertanţi trebuie să facă dovada resurselor financiare ale acestora, a capacităţii profesionale generale, a experienţei, precum şi a cunoştinţelor în sectorul respectiv şi în regiune; aceste documente trebuie deasemenea să prezinte dovada existenţei unei structuri de personal adecvate. Documentele trebuie să contureze, scurt şi concis, lucrările relevante realizate în ultimii zece ani şi să rezume calificarea şi experienţa ofertantului. La aceste documente va fi inclusă şi o declaraţie de angajament din partea ofertantului, semnată şi obligatorie din punct de vedere legal, conform Apendix 1 la Anexa 3.
2.05
În cadrul procesului de prelesecţie vor fi luaţi în considerare doar acei ofertanţi ale căror resurse financiare sunt apreciate de către agenţia de executare a proiectului şi KfW ca fiind adecvate pentru cantitatea de lucrări ce trebuie prestate. Preselecţia consultanţilor corespunzători va fi făcută utilizându-se un tabel de evaluare (pentru detalii şi explicaţii suplimentare vezi Anexele 3 şi 4).

2.06
Vor fi selectaţi acei ofertanţi care întrunesc cel puţin 70% din punctajul alocat. Dacă sunt mai mult de cinci ofertanţi care întrunesc acest barem atunci vor fi selectaţi primii cinci cu cel mai mare punctaj. Preselecţia se face cu aprobarea KfW. În acest scop, agenţia de executare a proiectului va transmite băncii raportul de evaluare a preselecţiei şi toate documentele necesare în legătură cu aceasta, în timp util. 

2.07
După confirmarea rezultatului preselecţiei de către KfW, agenţia de executare a proiectului va informa ofertanţii cu privire la rezultatul preselecţiei. La cererea unuia dintre ofertanţi, agenţia de executare a proiectului poate să explice pe scurt principalele motive pentru descalificarea ofertei. Cu toate acestea însă, nu vor fi dezvăluite detalii privind procedura de evaluare sau informaţii privind ofertele concurente. Ofertanţii nu au dreptul de apel, în afară de drepturile prevăzute de legislaţia ţării acceptante. Ofertanţii selectaţi vor fi informaţi în plus referitor la celelalte firme de consultanţă preselectate. 

2.3
Licitaţia

2.08
Agenţia de executare a proiectului va solicita consultanţilor preselectaţi să participe la licitaţie. Aceasta le va transmite o listă cu serviciile care urmează a fi prestate, documentaţia suplimentară referitoare la proiect, care este necesară ofertanţilor pentru întocmirea ofertelor şi cotaţiilor de preţ, precum şi contractul de consultanţă preliminar (detalii privind documentaţia de atribuire sunt date în Anexa 5). În Caietul de Sarcini se va preciza dacă remuneraţia va fi plătită conform muncii efectiv prestate sau pe bază de sumă globală. În cazul remuneraţiei pe bază de sumă globală, caietul de sarcini trebuie să definească funcţiile considerate ca funcţii cheie care vor fi descrise în detaliu în oferta tehnică. Agenţia de executare a proiectului va prezenta către KfW pentru aprobare documentele necesare pentru elaborarea ofertelor, în timp util, înainte de a le expedia. Aceasta va permite ofertanţilor un termen pentru înaintarea ofertelor de cel puţin 45 de zile calendaristice. 

2.09
Oferta pentru servicii şi cotaţia preţurilor trebuie înaintate în plicuri separate sigilate. Cel puţin un exemplar în original din fiecare trebuie trimis agenţiei de executare a proiectului şi la KfW, la termenul limită dat în documentaţia de atribuire. După acel termen nu mai pot fi făcute amendamente sau adăugiri la oferte. Orice încercare de a face asemenea lucruri poate cauza excluderea din procesul de selecţie rămas. Ofertele de servicii vor fi deschise imediat după expirarea termenului. Plicurile conţinând cotaţiile de preţuri rămân sigilate şi vor fi deschise doar cu aprobarea KfW, pentru acei ofertanţi care au întrunit cel puţin 75% din punctajul acordat în evaluarea ofertelor de servicii. 

2.10
Ofertele vor fi, în principiu, descalificate în următoarele cazuri:

- 
consultantul a influenţat procedura de selecţie prin plăţi ilegale sau prin acordarea sau promiterea de alte avantaje, sau dacă circumstanţele sugerează că a fost exercitată o asemenea influenţă;

- 
oferta a fost primită după expirarea termenului limită, în afară de cazul în care ofertantul poate dovedi că nu este responsabil pentru întârziere, aceasta datorându-se forţei majore;

- 
oferta nu îndeplineşte criteriile din documentaţia de atribuire în punctele esenţiale, dacă este incompletă sau dacă conţine restricţii inadmisibile;

- 
în declaraţia ofertantului în care se arată că este asociat cu alte companii, nu se prezintă în mod clar faptul că acesta sau companiile respective nu vor solicita să participe la acelaşi proiect în calitate de producători, furnizori sau firme de construcţii;

- 
consultantul nu a înaintat o declaraţie de angajament în conformitate cu 2.04.

2.4
Evaluarea Ofertelor
2.11
Ofertele vor fi evaluate de agenţia de executare a proiectului. La atribuirea contractelor de consultanţă, calificările tehnice ale ofertanţilor şi calitatea serviciilor oferite sunt de o importanţă decisivă.

2.12
Ofertele de servicii vor fi evaluate pe baza unei liste de criterii stabilite în avans (detalii şi explicaţii suplimentare sunt date în Anexa 6). Pentru a da posibilitatea KfW să-şi exercite dreptul de aprobare, agenţia de executare a proiectului trebuie să trimită raportul de evaluare a ofertelor de servicii către KfW în timp util, împreună cu toate documentele solicitate de bancă.

2.13
În principiu, cotaţiile de preţuri vor fi evaluate prin preţul total (fără a include taxele de vamă şi accizele, taxele şi impozitele din ţara agenţiei de executare a proiectului), după corectarea tuturor erorilor aritmetice şi după deducerea costurilor referitoare la articolele care nu trebuie incluse în evaluare, conform documentaţiei de atribuire. Costurile incidentale şi serviciile adiţionale care sunt facturate separat pot fi evaluate cantitativ, dacă acesta este singurul mod de a compara cotaţiile de preţuri. Pentru cazuri individuale, poate fi adăugat orice articol (care lipseşte), iar acest lucru va fi făcut pe baza ofertei celei mai costisitoare deschise. În scopul comparării, preţul total ajustat calculat va fi convertit în valuta care se aplică în evaluare conform prevederilor documentaţiei de atribuire, la rata de schimb stabilită. Măsurile luate pentru calcularea preţului total ajustat vor fi explicate  în detaliu de către agenţia de executare a proiectului în cadrul raportului de evaluare.

2.14
În general, cotaţia preţului va reprezenta 30% din evaluarea globală. Dacă urmează a i se da o pondere mai mare, ca de exemplu în cazul supervizării lucrărilor de construcţie, atunci acest lucru trebuie prevăzut în documentaţia de atribuire.
2.15
Cotaţia preţurilor cu valoarea ajustată cea mai scăzută va primi numărul maxim de puncte posibil (în general 30). Numărul de puncte acordat celorlalte cotaţii de preţuri deschise este calculat prin împărţirea preţului total ajustat din cea mai scăzută ofertă la preţul total ajustat al celeilalte respective oferte iar apoi prin multiplicare cu numărul maxim de puncte posibil. 

2.16
Oferta de servicii cu cea mai mare evaluare va primi numărul maxim de puncte posibil (în general 70). Numărul de puncte acordat celorlalte oferte de servicii este obţinut prin împărţirea evaluării/cotei fiecărei oferte la evaluarea/cota ofertei de servicii celei mai bune, iar apoi multiplicare cu numărul maxim de puncte posibil. Numărul de puncte acordat pentru cotaţia preţurilor va fi adăugat la numărul acordat pentru oferta de servicii. Ordinea ofertanţilor va fi stabilită de numărul total de puncte acordate. Oferta cu cel mai mare punctaj va fi cea mai indicată.

2.17
Agenţia de executare a proiectului va prezenta propunerea pentru atribuirea contractului, împreună cu rapoartele de evaluare privind cotaţiile preţurilor şi cu selecţia finală, către KfW spre aprobare, în timp util, împreună cu toate documentele aferente acestora, care sunt cerute de bancă.

2.5 Negocierea contractului

2.18
După ce KfW a aprobat atribuirea contractului, agenţia de executare a proiectului va negocia contractul cu ofertantul situat pe locul întâi pe listă. Dacă aceste negocieri nu se vor desfăşura cu succes, atunci va fi chemat la negocieri cel de-al doilea ofertant, după aprobarea primită din partea KfW. Nu este permisă reluarea negocierilor cu un ofertant după ce acestea au fost oprite. 

Agenţia de executare a proiectului va derula aceste negocieri în ritm alert şi le va limita în general la următoarele puncte:

-
clarificarea lucrărilor şi a metodelor care urmează a fi utilizate, iar dacă este necesar ajustarea schemei de personal;

- 
orice lucrare care urmează a fi prestată în parteneriat de către agenţia de executare a proiectului şi nivelul taxelor vamale şi accizelor, a taxelor şi impozitelor din ţara agenţiei de executare a proiectului şi obligaţiile contractuale de plată a acestora;

-
reglementări din contract privind alte articole de cost care nu au fost incluse în evaluarea referitoare la cotaţia preţurilor;

Taxele şi preţurile unitare pentru costuri secundare nu fac, în principiu, obiectul negocierii, întrucât acestea au fost luate în calcul la evaluarea cotaţiei preţurilor. 

2.18a  În măsura în care s-a căzut de acord asupra remuneraţiei pe bază de sumă globală, trebuie fixat calendarul de plată în concordanţă cu serviciile planificate a fi făcute. După ce 70% din suma contractului a fost plătită, restul ratelor vor fi plătite pe baza prezentării de documente referitoare la etapele specifice de realizare a proiectului.
2.19
După ce oferta a fost înaintată, nu mai pot fi făcute schimbări ale personalului sau personalului cheie angajat ferm în proiect, fără aprobarea din partea agenţiei de executare a proiectului şi a KfW. Schimbarea personalului poate cauza re-evaluarea ofertei.

2.20
Rezultatul negocierilor contractului şi a contractului de consultanţă preliminar necesită aprobarea KfW.

2.21
După încheierea negocierilor de contract şi după ce KfW şi-a dat acordul, agenţia de executare a proiectului va informa toţi ofertanţii cu privire la decizia de atribuire. La cererea ofertanţilor, agenţia de executare a proiectului poate informa ofertanţii cu privire la principalele puncte slabe ale ofertei acestora. Nu vor fi dezvăluite detalii privind decizia de atribuire. Ofertanţii care nu au fost incluşi în evaluarea cotaţiilor de preţ vor primi înapoi cotaţiile de preţ nedeschise. Nu există drept de apel pentru ofertanţi, în afară de drepturile prevăzute de legislaţia ţării acceptante. 

2.22
Procedura de licitaţie poate fi anulată cu aprobarea KfW, dacă:

· nu a existat o concurenţă adecvată

· nici una din ofertele de servicii nu a acumulat punctajul minim cerut
· bazele procedurii de licitaţie s-au schimbat fundamental, sau

· cotaţiile preţurilor au fost în mod evident excesive. În acest caz, există următoarele alternative: fie să se urmeze o nouă procedură de licitaţie - cu sau fără preselecţie -, fie să se înceapă negocieri referitoare la preţ cu ofertantul situat pe primul loc.

Dacă licitaţia este anulată, agenţia de executare a proiectului va informa toţi ofertanţii fără a preciza motivele.

Anexa 1

Domeniile de Activitate ale Consultanţilor

În cadrul Cooperării Financiare, agenţiile de executare a proiectului utilizează sprijinul şi asistenţa consultativă a consultanţilor în principal în următoarele domenii de mai jos. Agenţia de executare a proiectului şi KfW vor decide în fiecare caz, care din următoarele activităţi de consultanţă sunt necesare pentru un proiect anume.

a)
Pregătirea

· studii preliminare şi de sector, înaintea luării deciziei de a continua pregătirile pentru un proiect. Scopul este de a efectua o selecţie iniţială dintre posibilităţile existente, cu un efort corespunzător justificabil, şi de a stabili domeniul propunerilor convenabile sub aspect tehnic, economic, instituţional, socio-economic, socio-cultural, şi ecologic.

· Studii de fezabilitate ca şi bază pentru luarea deciziilor asupra unui proiect care urmează a fi elaborat complet sub aspect tehnic, economic, instituţional, socio-economic, socio-cultural, şi ecologic.

b)
Execuţia

Sprijin acordat agenţiei de executare a proiectului în proiectarea detaliată a proiectului ca şi bază pentru documentele de licitaţie (inclusiv specificaţiile tehnice şi contractele preliminare pentru furnizări şi servicii), în desfăşurarea licitaţiei, evaluarea ofertelor şi propunerea unui ofertant pentru atribuirea contractului, întocmirea schemei contractului, întocmirea proiectului final, inclusiv planurile de arhitectură, supervizarea execuţiei proiectului şi monitorizarea dezvoltării acestuia. Serviciile consultantului includ deasemenea, şi analizarea şi aprobarea facturilor şi asistenţa acordată agenţiei de executare a proiectului în managementul financiar şi al costurilor preconizate proiectului, în rezolvarea problemelor din contract, în recepţia proiectului şi întocmirea rapoartelor privind evoluţia proiectului.

c)
Operarea

Asistenţă acordată agenţiei de executare a proiectului în dezvoltarea unor concepte operaţionale şi de întreţinere, în instruirea şi perfecţionarea personalului calificat pentru operarea şi întreţinerea unităţilor construite în cadrul proiectului, şi îndeplinirea măsurilor adiacente (de ex. campanii de popularizare în domeniul igienei în conexiune cu proiectele de alimentare cu apă potabilă).

d)
Alte Măsuri privind Consultanţa şi Asistenţa

Asistenţă acordată agenţiei de executare a proiectului cu recomandări privind politica sectorială (de ex. reforma tarifelor), privind reformele instituţionale, privind îmbunătăţirea structurilor organizatorice şi de management şi/sau în desfăşurarea inspecţiilor de protecţia mediului. 

Anexa 2

Drepturile KfW de Informare şi Aprobare

1.
Planificarea Procedurii de Licitaţie

Agenţia de executare a proiectului va prezenta către KfW următoarele documente spre aprobare, în timp util, înainte a începerea procedurii de licitaţie pentru servicii de consultanţă:

-
descrierea tuturor aspectelor particulare locale şi a prevederilor tuturor regulamentelor locale care trebuie aplicate în cadrul procedurilor de licitaţie

-
lista preliminară a serviciilor necesare (caietul de sarcini)

-
graficul în timp al procedurii de licitaţie

-
devizul costurilor pentru serviciile de consultanţă

-
graficul estimativ al prestării serviciilor de consultanţă

-
contractul de consultanţă preliminar, cu precizările referitoare la, printre altele:

-
aspectele specifice locale şi regulamentele obligatorii referitoare la încheierea contractelor de consultanţă

-
servicii în parteneriat oferite gratuit de către agenţia de executare a proiectului (de ex. asigurarea spaţiilor de birouri, a vehiculelor, echipamentelor şi personalului)

-
posibilităţi şi condiţii pentru scutiri de la taxele de vamă şi accize, impozite şi taxe, pentru serviciile de consultanţă, în ţara agenţiei de executare a proiectului 

-
tipul contractului (remuneraţia pe bază de sumă globală sau în raport cu munca prestată)

Agenţia de executare a proiectului va informa KfW, cu promptitudine şi în toate cazurile, referitor la orice întârzieri şi alte modificări apărute pe parcursul procedurii de licitaţie, şi care ar putea periclita finalizarea reuşită, conform graficului, a proiectului, şi va accepta să ia măsuri pentru remedierea acestei situaţii faţă de KfW.

2.
Implementarea Procedurii de Licitaţie

Pentru a permite KfW să-şi exercite dreptul de aprobare, agenţia de executare a proiectului va transmite băncii următoarele documente, în timp util pentru examinare şi comentare. Aprobarea KfW este necesară înaintea începerii următoarelor activităţi:

· înainte de publicare: anunţul de preselecţie preliminar (principalele componente, vezi anexa 3) şi toate informaţiile suplimentare pentru consultanţii interesaţi;

· înainte de informarea ofertanţilor: raportul de evaluare privind preselecţia şi lista preliminară a ofertanţilor selectaţi, cu toate documentele aferente acestuia conform celor cerute de KfW;

·  înaintea expedierii către solicitanţii preselectaţi, cu aprobarea anterioară din partea KfW: documentele preliminare pentru licitaţie (invitaţia de a înainta oferta, caietul de sarcini, condiţiile de licitaţie şi condiţiile contractului pentru ofertanţi; pentru detalii, vezi anexa 5);

· înaintea deschiderii cotaţiilor de preţuri: raportul de evaluare privind serviciile oferite, care trebuie să precizeze motivele oricărei excluderi, şi toate documentele legate de acestea, conform celor cerute de KfW;

· înainte de anularea licitaţiei: propunerea din partea agenţiei de executare a proiectului ca licitaţia să fie anulată, cu motivele de rigoare. Aceasta trebuie să respecte criteriile din aceste Linii directoare pentru anulare şi trebuie transmisă împreună cu toate documentele aferente solicitate de KfW;

· înainte de începerea negocierilor la contract cu ofertantul care s-a clasat primul: propunerea de atribuire a contractului împreună cu raportul de evaluare privind cotaţiile preţurilor şi referitor la selecţia finală, precum şi toate documentele aferente solicitate de KfW;

· înaintea începerii negocierilor la contract cu ofertantul care s-a clasat al doilea: propunerea de începere a negocierilor cu acest ofertant, în care trebuie să precizeze motivele pentru care negocierile cu primul ofertant au eşuat;
· înaintea deciziei privind propunerea din partea consultantului selectat, de a face schimbări de personal: propunerea din partea consultantului, reevaluarea rezultată a ofertei sale, precum şi o declaraţie de poziţie din partea agenţiei de executare a proiectului, cu argumente, referitor la această propunere;

· înainte de semnarea contractului de consultanţă: rezultatul negocierilor la contract şi contractul preliminar, cu referire la fiecare schimbare de personal şi fiecare modificare a serviciilor sau a contractului preliminar;

· înaintea primei plăţi: un exemplar al versiunii semnate a contractului de consultanţă.

3.
Supervizarea Serviciilor de Consultanţă şi Amendamente la Contractul de Consultanţă

Agenţia de executare a proiectului este responsabilă cu supervizarea îndeplinirii contractului şi recepţia serviciilor de consultanţă. Agenţia de executare a proiectului va obliga consultantul să efectueze următoarele:

· să trimită către KfW numărul convenit de rapoarte de progres şi alte rapoarte privind lucrările sale;

· să informeze KfW fără nici o întârziere cu privire la orice împrejurări neobişnuite care apar pe durata prestării serviciilor, precum şi asupra tuturor problemelor care necesită aprobarea KfW;

· să permită KfW şi celorlalţi reprezentanţi să inspecteze registrele care trebuie ţinute de consultant, şi a documentelor privind serviciile prestate de acesta, şi să facă copii după acestea. 

Orice prelungire, adăugare majoră sau amendament la contract sau la descrierea serviciilor conţinute în acesta, orice anulare a unei clauze din contract şi orice schimbare de personal necesită aprobarea prealabilă din partea KfW. În acest scop, agenţia de executare a proiectului va informa KfW în timp util cu privire la amendamentul intenţionat, argumentând motivele şi anexând o copie după amendamentul la contract.

Anexa 3

Articole Esenţiale din Anunţul de Preselecţie

Anunţul de preselecţie trebuie să informeze firmele de consultanţă cu privire la proiectul CF preconizat şi la serviciile de consultanţă necesare. Publicarea trebuie să fie succintă şi să conţină toate informaţiile. Informaţii suplimentare vor fi puse la dispoziţie. Aceste documente trebuie să precizeze deasemenea, ponderea care va fi acordată sub-criteriilor individuale. Preselecţia trebuie anunţată în mass media locală şi internaţională, însă cel puţin în publicaţia „Nachrichten für Aussenhandel” (News for Foreign Trade/Buletinul pentru Comerţ Exterior, Bundesagentur für Außenwirtschaft – bfai – Postfach 10 05 22, D-50445 Köln, telefax: +49 221 2057-446 şi, în paralel, prin e-mail la tender@bfai.de)(. Anunţul de preselecţie trebuie să conţină cel puţin următoarele elemente: 
-
referirea la preselecţie
-
numele agenţiei de executare a proiectului şi a ţării

-
sectorul/sectoarele vizate pentru acordare de sprijin

-
scurtă descriere a proiectului

-
scurtă descriere a serviciilor de consultanţă necesare (cu referire la fazele prestării acestora, dacă este cazul)

-
tipul de ofertant solicitat (independent, consultant calificat, cu toate restricţiile)

-
cooperarea cu consultanţii locali, dacă este dorită sau solicitată

-
finanţarea serviciilor de consultanţă (sursa/sursele şi stadiul de elaborare)

-
referirea la orice alte informaţii suplimentare disponibile şi locul de obţinere al acestor documente

-
cereri (un exemplar original din fiecare) în (limba respectivă), care urmează a fi transmise la: adresa/-ele cu legături de comunicare

-
termenul limită  de primire (cel puţin 30 de zile de la data publicării anunţului)

-
documentele care trebuie înaintate: profilul/forma juridică şi statutul firmei, dovada resurselor financiare în legătură cu volumul de servicii solicitate (printre altele, confirmare a liniei garanţiei dată de banca principală a companiei; declaraţie de angajament semnată, obligatorie din punct de vedere legal, din partea solicitantului, în conformitate cu modelul anexat (vezi Apendix 1 la această anexă). Alte acte doveditoare necesare, în funcţie de cantitatea serviciilor care urmează a fi prestate (de ex. bilanţurile şi contul de profit şi pierderi pe ultimii trei ani ), referinţe relevante din ultimii zece ani care să dovedească calificarea tehnică şi experienţa în străinătate, în regiunea sau ţara respectivă (maximum zece referinţe pentru fiecare sector de operare), curriculum vitae ale personalului cheie al consultanţilor, care vor presta servicii de monitorizare şi asistenţă de la sediul principal, declaraţie privind structura de personal (numărul şi calificarea), declaraţia de intenţie privind cooperarea (numele companiei principale), declaraţie privind firmele asociate, indicarea altor documente care trebuie înaintate dacă este cazul.

Anexa 3

Apendice 1

Declaraţie

Subliniem importanţa unui proces liber, corect şi competitiv de achiziţii publice care preîntâmpină utilizarea de metode frauduloase. În acest sens, nici nu am oferit nici nu am acordat, direct sau indirect, nici un avantaj inadmisibil nici unui funcţionar public sau altor persoane aflate în legătură cu oferta noastră, nici nu vom oferi sau acorda niciun astfel de tip de stimulente sau avantaje în prezentul proces de achiziţii publice, sau, în cazul în care ni se atribuie contractul, pe parcursul execuţiei ulterioare a contractului.

Subliniem de asemenea importanţa alinierii la standarde sociale minime (“Standarde Fundamentale de Muncă”) în cadrul implementării proiectului. Noi ne obligăm să ne supunem standardelor fundamentale de muncă ratificate de către…………….. (numele ţării).

Ne vom informa personalul cu privire la obligaţiile ce le revin precum şi despre obligaţia acestora de a completa această declaraţie de angajament şi de a se supune legilor ţării…………….(numele ţării).

(Locul)................................., astăzi ………………… ziua..................................

Numele companiei..........................................................................................
Semnătura/semnături

Anexa 4

Informaţii privind Evaluarea Preselecţiei

1.
Documentele de participare trebuie să dovedească existenţa resurselor financiare ale solicitantului, experienţa şi capacitatea generală de a presta serviciile solicitate, precum şi  a cunoştinţelor sale în sector şi în regiune. Deasemenea, ele trebuie să dovedească existenţa personalului adecvat. Documentele trebuie să fie concise şi lizibile, acoperind principalele domenii de activitate ale firmei şi serviciile relevante prestate pe durata ultimilor zece ani, şi să rezume calificările şi experienţa consultanţilor. Dacă firmele licitează împreună, trebuie dată o declaraţie obligatorie prin care se precizează managerul principal şi forma de cooperare (societate mixtă, sub-contractare, alte forme). Trebuie anexată şi o declaraţie de intenţie.

2.
Cererea trebuie să fie scurtă. Prezentarea unei documentaţii foarte extinse şi imprecise atrage după sine depunctarea.

3.
Vor fi incluşi pentru preselecţie doar acei ofertanţi ale căror resurse financiare sunt considerate de agenţia de executare a proiectului şi de KfW ca fiind adecvate în legătură cu volumul serviciilor solicitate. Ofertanţii trebuie să dovedească faptul că resursele financiare ale acestora sunt adecvate, printre altele prin prezentarea unei confirmări a limitei de garanţie din partea băncii lor, care să nu fie mai veche de şase luni. Celelalte acte doveditoare cerute (de ex. bilanţuri şi conturi de profit şi pierderi pe ultimii trei ani) depind de volumul de servicii care urmează a fi prestate. Ofertanţii care nu prezintă documentaţia cerută sau prezintă documentaţie insuficientă în această privinţă, nu vor fi incluşi la preselecţie.

4.
Ponderea sub-criteriilor va fi stabilită pentru fiecare caz individual conform cerinţelor proiectului.

5.
În cazul firmelor de consultanţă nou înfiinţate sau a firmelor care doresc să îşi extindă gama de servicii şi să includă noi sectoare de operare şi/sau regiuni, potenţialul experienţei personalului cheie disponibil pentru proiectul CF va fi utilizat în evaluare, întrucât altfel, firma respectivă ar fi dezavantajată în competiţie cu alţi ofertanţi, datorită lipsei de proiecte de referinţă.

Criterii









Puncte

1. Dovezi privind experienţa câştigată în ultimii 10 ani:



40
1.1. Experienţă în realizarea de proiecte similare

1.2. Experienţă în condiţii de lucru variate, în ţări în curs de dezvoltare

1.3. Experienţă în regiune sau în ţară, preferabil în acelaşi sector

2. Competenţa pentru acest proiect specific




60
2.1. Evaluarea cunoştinţelor tehnice disponibile specifice pentru acest  proiect

2.2. Evaluarea structurii de personal în raport cu sarcinile de îndeplinit

2.3. Evaluarea personalului cheie angajat permanent şi disponibil în permanenţă

      pentru monitorizarea echipei şi oferirea de servicii de asistenţă de la sediul principal

2.4. Forma documentelor de participare: sunt acestea sunt complete şi

      relevante faţă de proiect?
Total










100

Note privind criteriile

1.1. Experienţa în realizarea de proiecte similare:

Principala preocupare este obţinerea de dovezi privind experienţa consultantului în derularea de proiecte similare pe durata ultimilor 10 ani. Evaluarea acestui element va include atât referinţe pozitive cât şi negative cu privire la acest consultant, din ultimii ani (2-3 ani). Vor fi adăugate sau scăzute puncte pentru experienţa concretă pozitivă sau negativă. Se vor efectua depunctări pentru lucrări nesatisfăcătoare, neîndeplinirea termenelor limită şi pentru necesitatea repetată de schimbare a personalului. În cazuri extreme, experienţa negativă cu consultantul poate duce la excludere.

1.2 Experienţă în condiţii de lucru variate, în ţări în curs de dezvoltare

Acest criteriu acoperă atât experienţa în condiţii de lucru comparabile în ţări în curs de dezvoltare cât şi în condiţii diferite (domeniul de experienţă), cu accent principal pe condiţii de lucru comparabile. Declaraţiile trebuie să includă referiri la dovezile adecvate.
1.3. Experienţă în regiune sau în ţară, preferabil în acelaşi sector

Termenul „regiune” se referă în principal la ţara în care este localizat proiectul, însă va fi inclusă în evaluare şi experienţa în ţări învecinate comparabile sau într-o regiune geografică largă. Cunoştinţele în sector (sau dacă e cazul în mai multe sectoare5) trebuie prezentate sub forma unor scurte descrieri6 ale proiectului, incluzând o descriere a serviciilor prestate de consultant în fiecare caz.

2.1. Evaluarea cunoştinţelor tehnice disponibile specifice pentru acest  proiect

Consultantul trebuie să arate că dispune de cunoştinţele necesare din domeniul tehnic. Dacă firma nu dispune de know-how în mod adecvat, în toate domeniile necesare, atunci trebuie să-şi crească potenţialul prin cooperare cu alte firme sau personal calificat şi să dea aceeaşi dovadă a cunoştinţelor lor tehnice. Consultantul trebuie să furnizeze separat un text scurt cu tabele sau diagrame indicând experienţa sa specifică în proiecte, dând descrieri ale proiectelor precum şi curriculum vitae. 

2.2. Evaluarea structurii de personal în raport cu sarcinile de îndeplinit
Evaluarea precizează dacă personalul intern al firmei este specializat strict în domeniu sau pe larg în raport cu serviciile solicitate (total personal, domenii de specializare, materii de specialitate, calificări speciale). În funcţie de serviciile care urmează a fi prestate, capacitatea de a face faţă problemelor apărute neaşteptat poate fi de o importanţă deosebită.

2.3. Evaluarea personalului cheie angajat permanent şi disponibil în permanenţă pentru monitorizarea echipei şi oferirea de servicii de asistenţă de la sediul principal

În acest caz criteriul nu are ca scop să arate că firma are o echipă pregătită să îndeplinească lucrarea, ci să demonstreze că dispune de personal intern, calificat, care poate furniza cunoştinţele profesionale şi experienţa în domeniu necesare şi că lucrarea va fi condusă şi monitorizată în mod corespunzător. Personalul intern este constituit din angajaţi ai firmei şi consultanţi cu care s-a propus cooperarea; poate fi folosit şi personal liber profesionist, la o evaluare mai joasă, dacă firma poate arăta că are o experienţă concretă şi pozitivă cu persoana în cauză, de ex. printr-un contract în avans pe mai mulţi ani. Dacă nu sunt acoperite domeniile tehnice majore prin personalul intern, ofertantul poate fi exclus.

Pentru preselecţie nu sunt necesare biografii detaliate; sunt suficiente curriculum vitae succinte într-o prezentare uniformă7.

2.4. Forma documentelor de participare - măsura în care acestea sunt complete şi relevante faţă de proiect

În mod esenţial, documentele trebuie compilate şi prezentate într-un mod specific în raport cu proiectul (nu sub formă de broşură), şi trebuie să fie clare şi lizibile.

Anexa 5

Componente esenţiale ale documentaţiei de atribuire





Documentaţia de atribuire trebuie să ofere firmelor de consultanţă preselectate informaţii detaliate privind proiectul CF preconizat şi serviciile de consultanţă solicitate. Documentele trebuie să furnizeze informaţiile şi datele necesare pentru o compilare eficientă a ofertelor de servicii şi a cotaţiilor de preţ. Aceasta include stabilirea detaliilor pentru evaluarea ofertelor.

Documentaţia de atribuire constă în următoarele documente, întocmite în limba utilizată în tranzacţiile internaţionale:

1.
Invitaţie de participare la licitaţie

2.
Condiţiile licitaţiei şi condiţiile contractului (inclusiv contractul de consultanţă preliminar în forma adaptată la proiectul în cauză)

3.
Caietul de Sarcini
Pot fi deasemenea indicate şi formatele de prezentare a ofertelor de servicii şi a cotaţiilor de preţ.8 Dacă nu sunt indicate formatele, atunci prezentarea va fi făcută conform prezentării din caietul de sarcini şi din informaţiile pentru ofertanţi. 

Componentele esenţiale ale condiţiilor de licitaţie şi condiţiilor contractului sunt:

1.
Elemente generale

Agenţia de executare a proiectului

-
Procedura de trimitere prin două plicuri: ofertele de servicii şi cotaţiile de preţ vor fi trimise separat, în două plicuri sigilate

-   
Limba utilizată la licitaţie

-
Vizita de informare pe teren (pe cheltuiala şi riscul ofertantului)

-
Solicitările de informaţii sunt permise doar în scris şi cu cel puţin trei săptămâni înaintea termenului limită de prezentare a actelor; răspunsurile vor fi transmise tuturor ofertanţilor

-
Consultanţii preselectaţi pot forma societăţi mixte doar cu aprobarea agenţiei de executare a proiectului şi KfW

-
Trebuie date motivele pentru toate amendamentele la componenţa societăţilor mixte sau fuziunilor preselectate, iar acestea trebuie aprobate, în caz contrar ofertanţii vor fi excluşi de la procedura de licitaţie

-
Numele consultanţilor preselectaţi

2. Înaintarea ofertelor

-
Un set de exemplare în original pentru agenţia de executare a proiectului şi KfW

-
data şi ora de înaintare (în UTC/GMT; ofertanţii trebuie să aibă la dispoziţie cel puţin 45 de zile pentru întocmirea ofertelor, iar dacă lucrările sunt complexe, o perioadă de timp considerabil mai lungă

-
locul unde vor fi primite la termen documentele

-
adresa agenţiei de executare a proiectului, la care vor fi primite ofertele, într-un exemplar original şi un număr specificat de copii

-
adresa KfW la care vor fi primite ofertele, într-un exemplar original şi un număr specificat de copii

-
întâlnirea de prezentare publică

-
termenul limită obligatoriu pentru ofertele de servicii şi cotaţiile de preţ; garanţii pentru neîndeplinirea îndatoririlor

3. Conţinutul ofertei de servicii

-
În cazul în care s-a desfăşurat preselecţia, nu mai trebuie prezentate din nou referinţele şi nici declaraţia de angajament (cf. Apendice 1 de la Anexa 3)

-
analiza critică a caietului de sarcini
-
conceptul şi metodele

-
organizarea şi logistica

-
graficul în timp şi programarea personalului

-
componenţa echipei de proiect inclusiv personalul auxiliar, iar pentru contractele pe sumă globală doar personalul cheie

-
explicaţii privind îndatoririle fiecărui membru al echipei

-
explicaţii privind serviciile complemetare preconizate, de la sediul principal

-
serviciile care trebuie prestate de către sub-contractanţi

-
declaraţia privind firmele asociate

-
declaraţia privind alte servicii sau bunuri furnizate de către agenţia de executare a proiectului (de ex. spaţii de birouri, transport, echipamente, etc.)

4. Conţinutul cotaţiilor de preţ

-
Structura cotaţiei de preţ (dacă este cazul, în formatul  prescris)

-
moneda utilizată (costuri de schimb valutar în moneda străină, costuri locale în moneda naţională)

-
taxe (prezentate separat în funcţie de luni personal expert9, diurna străină şi costuri de cazare la locul de serviciu

-
costuri de transport între ţara respectivă şi ţara de serviciu

-
costuri de transport local
-
costuri de birou în ţara de serviciu

-
achiziţii

-
întocmirea rapoartelor

-
alte costuri (în general, acestea pot fi doar costuri pentru sub-contractare, echipamente închiriate, teste de laborator, foraje, etc.); pentru fiecare alte costuri trebuie date justificări.

5. 
Condiţii de plată

-
Moneda

-
tipul contractului (pe sumă globală sau pe baza muncii prestate)

-
preţuri fixe/creşterea preţurilor; unde este cazul, declararea formulei pentru creşterea preţurilor (schimbări de preţuri doar pe baza de statistici oficiale)

-
aranjamente pentru plata taxelor vamale, accizelor şi a impozitelor; trebuie precizat dacă consultantul este scutit de taxe, taxe vamale şi accize, impozite şi taxe, în ţara agenţiei de executare a proiectului (unde este cazul, declararea tuturor taxelor şi impozitelor pentru care nu se poate da scutire) sau asigurarea că aceste cheltuieli vor fi rambursate de către agenţia de executare a proiectului

-
metoda de plată; garanţie de plată în avans (vezi Anexa 1); unde este cazul, garanţia de reţinere (vezi Anexa 2), criteriile de plată a plăţilor intermediare/finale

-
dacă consultantul solicită o metodă de plată diferită, el va trebui să justifice aceasta.

6.
Organizarea prestării serviciilor

-
Durata totală preconizată;  data preconizată pentru începerea lucrărilor; unde este cazul, defalcarea pe faze

-
persoana din cadrul agenţiei de executare a proiectului, responsabilă pentru solicitări de informaţii

-
recomandări/cereri de cooperare cu consultanţi/experţi locali

-
locul de desfăşurare a lucrărilor; ţara de serviciu/sediul principal

-
prezentarea logisticii preconizate de consultant pentru lucrarea respectivă.

7.
Declaraţia obligatorie privind serviciile prestate de angajator

-
Agenţia de executare a proiectului va furniza consultantului toate informaţiile, hărţile, fotografii aeriene, aflate în posesia sa, gratuit, pentru durata serviciilor

-
agenţia de executare a proiectului va facilita obţinerea de către consultant a permiselor necesare pentru documentele, hărţile şi fotografiile aeriene necesare

-
agenţia de executare a proiectului va sprijini consultantul în obţinerea tuturor permiselor necesare de muncă, şedere şi a licenţelor de import

-
agenţia de executare a proiectului va furniza unele elemente în mod gratuit, de ex. spaţii de birou şi echipamente (mobilier, instalaţie de aer condiţionat, electricitate, apă, telefon, curăţenie, siguranţă, etc.), personal calificat (tipul, numărul, calificarea, numiţi sau în subordine, durata), asistenţi, alte servicii auxiliare

-
agenţia de executare a proiectului va suporta impozitele, taxele vamale şi accizele, precum şi alte taxe apărute în legătură cu implementarea proiectului în ţara în care se execută proiectul
8.
Evaluarea ofertelor de servicii şi a cotaţiilor de preţ

-
Criteriile pentru ofertele de servicii: declaraţii conform Anexei 6, Fig. 5 din aceste Linii directoare (şi orice sub-criterii convenite) cu o schemă de punctaj pentru evaluare

-
declaraţie în care se precizează dacă taxele vamale şi accizele, taxele şi impozitele din ţara agenţiei de executare a proiectului vor fi incluse în comparaţia preţurilor

-
calitatea minimă a ofertelor de servicii care va fi luată în considerare în evaluarea cotaţiilor de preţ şi evaluarea generală (minim 75% din punctajul acordat)

-
ponderea ofertei de servicii (în general 70%) şi ponderea cotaţiei de preţ (în general 30%) în evaluarea totală

-
precizarea că negocierile contractuale servesc doar pentru clarificarea elementelor neclare

9.
Rapoarte

-
Rapoartele din partea consultantului (descrieri, termen de raportare, destinatar, număr, dacă nu este specificat deja în caietul de sarcini); un fax de o pagină la sfârşitul fiecărei luni, către KfW, prezentând stadiul curent

-
conţinutul indicat şi divizarea convenită (secţiunea principală, anexa/anexe, tipul şi lungimea oricărui rezumat cerut)

-    
formatul indicat pentru rapoarte (faţă/verso, număr maxim de pagini cerut).












Anexa 6

Observaţii privind Evaluarea Ofertelor
1. Ofertele de servicii trebuie să arate că cerinţele din caietul de sarcini şi obiectivele acestuia au fost pe deplin înţelese şi că metodele şi resursele propuse sunt adecvate şi vor fi folosite în mod corespunzător pentru îndeplinirea sarcinilor necesare. La întocmirea ofertelor de servicii, ofertanţii trebuie să respecte caietl de sarcini, orice cerinţe particulare din documentaţia de atribuire şi criteriile de evaluare aferente.

2. În evaluarea ofertelor de servicii se va lua în considerare prezentarea scurtă şi precisă. Întrucât evaluarea este efectuată de personal calificat, solicitanţii vor evita să prezinte explicaţii în stilul unui manual şcolar. Documentele trebuie să fie complete, clare şi ordonate în mod lizibil. În special în cazul caietelor de sarcini de complexitate mai mare, prezentarea trebuie să includă diagrame, tabele şi grafice.

3. Doar solicitanţii care întrunesc punctajul minim precizat în documentaţia de atribuire pot fi luaţi în considerare la evaluarea cotaţiilor de preţuri.

4. Ponderea criteriilor va fi fixată în documentaţia de atribuire conform cerinţelor din proiect. Ponderea „conceptului şi metodei” va fi în general de 55%-60% în faza de studiu, şi de 40%-45% la supervizarea construcţiei. În cazul în care au fost stabilite sub-criterii între agenţia de executare a proiectului şi KfW, acestea precum şi ponderea lor vor fi date în documentaţia de atribuire.

5. Evaluarea ofertelor de servicii se va baza pe următoarele criterii:

Criterii:








Puncte

1. Conceptul şi metoda






40-60

1.1. Claritatea şi integralitatea ofertei


cca. 10%

1.2. Analiza critică a obiectivului proiectului şi a

       cerinţelor din caietului de sarcini



cca. 30%

1.3. Conceptul şi metoda propusă, cu programul de lucru,
cca.60%

      programarea personalului şi mecanismele de monitorizare şi 

      coordonare 

2. Calificarea personalului numit definitiv




60-40
2.1. Calificarea personalului cheie care va fi angajat în 

      proiect, în special managerul de proiect


cca.90%

2.2. Calificarea personalului de la sediul principal care 

     va monitoriza şi controla echipa şi va oferi 

     servicii auxiliare





cca. 10%

Total









100

Note privind criteriile

1.1. Claritatea şi integralitatea  ofertei

Ofertele de servicii trebuie să ţină cont pe deplin, în conţinut şi formă, de caietl de sarcini şi de condiţiile pentru ofertele de servicii, din documentaţia de atribuire. Trebuie prezentate toate componentele solicitate ale ofertei de servicii. Claritatea în ofertă înseamnă o structură clară, declaraţii în text susţinute de tabele corespunzătoare, liste şi alte mijloace de redactare conform complexităţii caietului de sarcini, precum şi o utilizare echilibrată a anexelor pentru ca textul principal să rămână clar şi precis. Dacă sunt omisiuni minore în legătură cu caietul de sarcini, vor fi aplicate depunctări. Omisiunile care restrâng în mod considerabil comparaţia cu alte oferte pot cauza excluderea ofertantului.

1.2. Analiza critică a obiectivului proiectului şi a cerinţelor din caietul de sarcini
Din oferta de servicii trebuie să reiasă că consultantul a luat în considerare obiectivul proiectului şi cerinţele din caietul de sarcini deduse din acesta în mod critic şi aprofundat. Trebuie exprimate orice dubii privind oportunitatea, concordanţa şi fezabilitatea aspectelor individuale şi a conceptului în ansamblu. Secţiunea metodologică trebuie să ţină cont de acestea în mod constructiv şi să evite restricţiile inadmisibile.

1.3. Conceptul şi metoda propusă, cu programul de lucru, programarea personalului şi mecanismele de monitorizare şi coordonare

Oferta de servicii trebuie să prezinte abordarea metodologică şi programul de lucru în asemenea manieră încât să poată fi evaluată oportunitatea acestora în raport cu caietul de sarcini şi să poată fi comparate cu alte oferte calificate. Aceasta include o declaraţie privind organizarea lucrărilor planificate şi a logisticii. Dacă, conform opiniei profesionale a evaluatorilor şi a KfW există discrepanţe evidente între cerinţele din caietul de sarcini şi cantităţile date, în principiu, oferta nu va luată în considerare. Textul trebuie să menţioneze clar modul în care vor fi îndeplinite sarcinile şi modul de utilizare a resurselor, repartizarea sarcinilor între membrii echipei, cum va fi organizată coordonarea dintre cei implicaţi şi cei afectaţi şi cum va fi asigurată calitatea muncii. Vor fi inserate diagrame, tabele şi, în cazul unei munci complexe, graficele corespunzătoare.10
2.1. Calificarea personalului cheie care va fi angajat în proiect, în special managerul de proiect
Curriculum vitae ale personalului specializat  - pentru contracte cu sumă globală, a personalului cheie – trebuie să aibă prima pagină de însoţire care să conţină un rezumat11 şi să includă, în aceasta sau în text, o scurtă declaraţie din partea ofertantului, în care să se menţioneze faptul că aceştia sunt calificaţi corespunzător pentru a îndeplini munca şi funcţia prevăzută în cadrul acestui proiect particular (cu mai multe detalii pentru experţii locali). În cazul contractelor pe sumă globală, ofertantul trebuie deasemenea, să prezinte componenţa întregii echipe de proiect – fără a preciza nici un nume – şi a perioadelor planificate pentru repartizarea acelor experţi. Aceste personal calificat nu va fi evaluat în termeni absoluţi, ci în raport cu sarcinile de îndeplinit, conform funcţiunilor şi a domeniilor tehnice cerute, şi prin comparaţie cu experienţa şi profilul cerinţelor. Evaluarea criteriilor formale (pregătirea, experienţa profesională, experienţa regională, cunoaşterea limbilor străine, experienţa în management şi perfecţionare) va fi variabilă, în funcţie de cerinţele din caietul de sarcini şi de funcţie.

Evaluatorii vor lua deasemenea, în considerare modul în care sunt acoperite toate domeniile tehnice şi funcţionale necesare, conform cerinţelor proiectului. O pondere specială va fi acordată calificării managerului de proiect, dat fiind faptul că acesta poartă responsabilitatea operativă pentru prestarea serviciilor. În acest caz, experienţa în management, cunoaşterea limbilor străine, cunoaşterea metodelor de planificare şi experienţa în moderare, vor fi apreciate mai mult decât pentru celelalte categorii de personal calificat. 

2.2. Calificarea personalului care va oferi servicii auxiliare de la sediul principal şi va monitoriza şi controla echipa 

Consultantul trebuie să arate că acesta (singur sau împreună cu firme partenere) poate oferi servicii auxiliare pentru echipa care lucrează pe plan local, la toate problemele tehnice care pot apare, utilizând personal intern experimentat, şi că poate controla şi monitoriza lucrarea. În general, aici sunt apreciate mai mult experienţa profesională şi în management, decât cunoaşterea limbilor străine sau a regiunii. În cazul serviciilor pe termen lung şi a studiilor detaliate, va fi apreciată mai mult asistenţa acordată de la sediul principal, decât în cazul studiilor scurte, deoarece în aceste cazuri se transmite o responsabilitate mai mare managerului de proiect. 












Anexa 7

Componente Esenţiale ale Contractului de Consultanţă

1.
Contractul

KfW a întocmit un model de contract12 care standardizează cerinţele privind conţinutul şi forma contractelor de consultanţă şi care poate fi adaptat la condiţii particulare pe plan naţional. Acest model de contract trebuie utilizat în toate cazurile posibile. Toate celelalte contracte de consultanţă prezentate către KfW spre aprobare trebuie să fie întocmite pe baza practicilor şi normelor internaţional acceptate. 

Acordurile concrete care se fac în cadrul contractului trebuie prezentate în detaliu în documentele de licitaţie. Acestora li se va anexa forma adaptată a contractului de consultanţă preliminar. 

Contractele de consultanţă care nu corespund modelului de mai sus trebuie să includă cel puţin următoarele condiţii:

2. Serviciile prestate de Consultant

2.1 Descriere 

Prin semnarea contractului de consultanţă, consultantul se angajează să îndeplinească sarcinile ce-i revin. Serviciile detaliate convenite în acest scop, precum şi metodele de lucru utilizate, rezultă din caietul de sarcini, suplimentat de oferta de servicii înaintată de consultant. Această ofertă detaliată de servicii, pe care se bazează decizia de atribuire a contractului, este o parte esenţială a contractului de consultanţă, cu toate adăugirile sau amendamentele rezultate din negocierile la contract.

În general, descrierea serviciilor va include:

-
o prezentare a obiectivului consultantului şi caietul de sarcini care rezultă pentru consultant

-
o listă detaliată a serviciilor minime individuale necesare pentru îndeplinirea acelui obiectiv

-
o listă a documentelor (studii, rapoarte, planuri) care trebuie prezentate de consultant pentru a arăta progresul şi rezultatele muncii sale. Cerinţele referitoare la amplitudinea, frecvenţa şi calitatea acestor rapoarte trebuie prezentată în detaliu şi sunt obligatorii. Pentru întârzieri sau lipsuri ale acestor rapoarte, pot fi aplicate penalizări, până la nivel maxim. 
2.2 Graficul în timp

Graficul trebuie să prezinte ordinea cronologică în care vor fi prestate serviciile şi conţinutul acestora şi va fi obligatoriu. Deasemenea, trebuie să arate principalele puncte din proiect („repere”), legate de serviciile de consultanţă. Pentru întârzieri pot fi aplicate penalizări, până la nivel maxim.

2.3 Programarea personalului 

Programarea personalului stabileşte numărul şi calificarea specifică în raport cu proiectul, a personalului care urmează a fi angajat în diversele domenii de servicii precum şi durata serviciilor şi repartizarea clară a personalului în program. Deasemenea, va stabili şi cooperarea cu personalul angajatorului, distribuit în proiect.

3. Serviciile care urmează a fi prestate de agenţia de executare a proiectului (în calitate de angajator)13
3.1. Obligaţia de a furniza informaţii

Agenţia de executare a proiectului va oferi consultantului, pentru durata serviciilor şi în mod gratuit, toate datele, documentele şi informaţiile la care are acces, şi care sunt necesare pentru îndeplinirea contractului de consultanţă.

3.2. Servicii în parteneriat („servicii complementare”)

Agenţia de executare a proiectului se angajează să ofere consultantului, în timp util şi în întregime, toate serviciile necesare pentru îndeplinirea obligaţiilor sale prezentate detaliat în documentele de licitaţie.

3.3. Obligaţia generală de a acorda sprijin

Agenţia de executare a proiectului se angajează să obţină în timp util autorizaţiile oficiale necesare consultantului pentru a-şi îndeplini sarcinile (vize, permise de lucru etc.).

4. Remuneraţia

Remuneraţia consultantului (taxe şi alte cheltuieli neprevăzute) va fi convenită pe baza cotaţiei sale de preţ detaliate, modificate dacă este cazul, pe durata negocierilor la contract. Plata se va face separat pentru componentele monedei locale şi străine. Taxa este calculată pentru personalul propus în ofertă, corespunzător serviciilor convenite, proporţional cu rata expert-lună pentru calificările necesare. Se vor efectua plăţi şi pentru cheltuielile necesare pentru materiale şi costuri de deplasare precum şi alte cheltuieli neprevăzute. Aceste costuri trebuie plătite sub formă de sumă globală. Contractul stabileşte dacă plata serviciilor va fi efectuată sub formă de sumă globală, pentru serviciile prestate sau în tranşe la realizarea obiectivelor convenite. În cazul studiilor se va prefera modalitatea prin sumă globală. În general, KfW nu acceptă un acord asupra sumelor ca şi procentaj din costurile proiectului. 
5. Termene de plată

Agenţia de executare a proiectului este responsabilă pentru executarea proiectului precum şi pentru efectuarea plăţilor în cadrul contractului de consultanţă. În particular, este responsabilă pentru asigurarea efectuării tuturor plăţilor fără întârziere şi în conformitate cu condiţiile contractului. Dacă plăţile nu sunt primite la timpul potrivit, din motive care ţin de agenţia de executare a proiectului, consultantul poate solicita rambursarea costurilor suportate în urma întârzierii.

Consultantul nu are drept de recurs şi în particular, nici o pretenţie de plată faţă de KfW în cadrul acordului de finanţare sau de împrumut încheiat pentru proiect. KfW efectuează plăţi în cadrul unui acord de finanţare sau de împrumut, doar la cererea unei persoane autorizate în condiţiile acestui contract.  

5.1 Plata în avans

Plata avansului este un serviciu preliminar care trebuie făcut de agenţia de executare a proiectului pentru a acoperi costurile de mobilizare a consultantului. Este făcută atunci când este semnat contractul sau imediat după aceea pe baza prezentării unei facturi. De regulă nu trebuie să depăşească 15% din valoarea totală a contractului sau 150,000 EURO sau echivalentul în altă monedă. Partea din plata de avans care depăşeşte acest procent trebuie asigurată printr-o garanţie de plată în avans abstractă.Garanţia trebuie să fie plătibilă către KfW14.
5.2 Plăţi intermediare

Plăţile ulterioare (plăţi intermediare) vor fi efectuate pe măsură ce serviciile progresează, nu mai mult de o plată pe trimestru la prezentarea unei facturi. După plata a 70% din suma contractului orice plată intermediară ulterioară va fi făcută doar pe bază de documente referitoare la etapele de realizare specifice ale proiectului (de ex. rapoarte de progres a serviciilor). În cazul serviciilor pe termen lung (de ex. supervizarea construcţiei), plăţile intermediare vor fi întotdeauna calculate după timpul propriu-zis consumat pentru munca pentru proiect; dacă este cazul, plata avansului va fi compensată, iar pentru plata finală va fi reţinută o sumă. 

Dacă se convine ca o parte din taxă să depindă de rezultate sau de reuşita lucrării, acea parte a taxei trebuie facturată separat. Plăţile vor fi efectuate doar la prezentarea dovezii convenite privind rezultatele sau reuşita lucrării.

5.3 Plata finală

Plata finală va fi efectuată după încheierea serviciilor şi recepţia acestora de către agenţia de executare a proiectului şi KfW. Aceasta va reprezenta cel puţin 5% din suma contractată (de ex. în cazul proiectului final şi al supervizării construcţiei). În cazul studiilor, acestea vor reprezenta în mod obişnuit 10% (pentru contractele de lucrări 20%) din suma contractată. În cazul designului şi al supervizării construcţiei finale, plata datorată la recepţia finală poate fi efectuată deja pe baza unei recepţii provizorii, la prezentarea unei garanţii bancare pentru suma respectivă, valabilă până la data recepţiei finale. Plata va fi efectuată fie în tranşe cu plăţi intermediare, în loc de reţinerea unei sume, fie într-o singură sumă la recepţia preliminară. Garanţia trebuie să fie plătibilă către KfW.15
5.4 Clauza privind creşterea preţurilor

Contractele cu durata mai mare de un an pot conţine o clauză de creştere a preţurilor. În general, aceasta trebuie orientată spre nivelul oficial al salariilor şi preţurilor din ţara consultantului (costurile tranzacţiei valutare) sau din ţara agenţiei de executare a proiectului (costurile monedei locale). În contract trebuie să se precizeze formula creşterii preţurilor şi baza de calcul sub forma de indici bazaţi pe statisticile oficiale.

6. Procedura de plată

Se poate conveni pentru una din următoarele două proceduri de plată:

-
Agenţia de executare a proiectului poate dispune ca sumele facturate de consultant să fie plătite în mod direct consultantului de către KfW la data scadentă (metoda de plată directă)

-     
Agenţia de executare a proiectului poate efectua plăţile pentru serviciile de consultanţă

prestate, care vor fi rambursate de către KfW (procedura de rambursare)

7. Alte condiţii

7.1 Independenţa consultantului

Consultantul şi firmele cu care acesta este asociat se angajează să nu liciteze în calitate de producători, furnizori sau firme de construcţii pentru acelaşi proiect pentru care aceştia acţionează ca şi consultanţi. Încălcarea acestei reguli poate atrage după sine rezilierea imediată a contractului de consultanţă şi rambursarea tuturor cheltuielilor suportate de angajator până la acea dată, cu plata tuturor pagubelor şi pierderilor suportate de angajator datorită rezilierii contractului.

7.2 Responsabilitatea

Consultantul se angajează faţă de agenţia de executare a proiectului să presteze serviciile convenite, în întregime, în conformitate cu programul stabilit şi cu standardele profesionale recunoscute. În acest context, acesta este responsabil pentru orice încălcare a contractului care i se poate atribui.

În caz de neglijenţă minoră, responsabilitatea consultantului este limitată la valoarea contractului. Responsabilitatea pentru neglijenţă gravă şi intenţionată nu este afectată de aceasta.

Responsabilitatea este încheiată atunci când serviciile stabilite în contract au fost recepţionate de către agenţia de executare a proiectului sau la expirarea perioadei de garanţie. În mod normal, responsabilitatea pentru pagube ulterioare este exclusă.

7.3 Forţa majoră

Forţa majoră constă în evenimente extraordinare, în afara controlului părţilor contractante, care împiedică una din părţi sau ambele să-şi ducă la îndeplinire contractul. Acestea includ evenimente de criză care determină consultantul să-şi retragă personalul la cererea Guvernului Republicii Federale a Germaniei. Responsabilitatea pentru astfel de pagube pe durata absenţei consultantului din această cauză, este exclusă. Pe perioada în care se continuă un asemenea caz, partea afectată este eliberată de obligaţia care îi revine prin contract. În principiu, consultantul are dreptul să pretindă continuarea aferentă a contractului şi – în general- rambursarea pentru pagubele şi pierderile suportate de acesta. În cazul în care forţa majoră continuă fără întrerupere pentru o perioadă mai îndelungată (de ex. 90 de zile), fiecare parte poate rezilia contractul.

7.4 Rezilierea contractului

Agenţia de executare a proiectului poate, în mod normal, să rezilieze contractul la orice moment, cu eliberarea unui preaviz de 30 de zile. În mod similar, consultantul poate rezilia contractul dacă plăţile datorate acestuia nu sunt primite în termen de 60 de zile de la data scadentă.

Dacă contractul este reziliat fără nici o vină din partea consultantului, acesta are dreptul de a primi onorariul până la data rezilierii. Consultantul poate solicita rambursarea tuturor costurilor suportate până la acea dată şi compensarea tuturor pagubelor şi pierderilor suportate datorită rezilierii. Dacă contractul este reziliat din vina consultantului, agenţia de executare a proiectului are dreptul de a pretinde daune. După reziliere, serviciile de consultanţă trebuie încheiate în ritm susţinut şi cu atenţia şi diligenţa cuvenite. Rapoartele, schiţele şi orice alte documente finalizate până la acea dată trebuie predate angajatorului, fără întârziere.

7.5 Legislaţia predominantă şi rezolvarea litigiilor

Contractul de consultanţă trebuie să precizeze legislaţia care se aplică la contract. Deasemenea, trebuie să conţină o clauză privind rezolvarea litigiilor. În opinia KfW, este de preferat rezolvarea prin curţile internaţionale de arbitraj.

7.6 Limba utilizată în contract

Contractele de consultanţă pot fi întocmite în germană, engleză, franceză sau spaniolă.

7.7 Asigurări

Contractul de consultanţă trebuie să conţină prevederi pentru asigurarea adecvată a personalului şi a echipamentului utilizat. Se presupune că consultantul a încheiat o asigurare adecvată pentru răspundere profesională. 

7.8 Impozitarea serviciilor de consultanţă

Contractul de consultanţă trebuie să precizeze dacă consultantul şi personalul angajat de acesta sunt scutiţi de impozite, taxe vamale şi alte taxe oficiale, în ţara angajatorului. În general, onorariul consultantului este scutit de aceste impozite şi taxe, iar salariile personalului angajat de acesta deasemenea. Echipamentele importate de către consultant, precum şi bunurile gospodăreşti şi obiectele de uz personal importate de personalul acestuia (echipamentul iniţial) sunt de obicei scutite de plata taxelor vamale. Dacă nu se poate garanta scutirea de la plata impozitelor, taxelor vamale şi altor taxe oficiale, trebuie stabilit faptul că agenţia de executare a proiectului va rambursa consultantului toate sumele plătite în acest scop.

7.9 Declaraţia de angajament

Declaraţia de angajament prezentată pe parcursul procesului de preselecţie sau la înaintarea propunerii de către ofertantul câştigător va deveni parte integrantă a contractului de consultanţă. Dacă declaraţia de angajament este încălcată pe durata executării contractului, KfW va fi autorizată să iniţieze consecinţele prevăzute la 1.06. 

Apendice 1

Model de Garanţie de Plată în Avans

Adresa băncii garante:
…………………………….

…………………………….

Adresa beneficiarului (Agenţia contractantă):

……………………………..

……………………………..

La data de……………..dvs. aţi încheiat cu (numele şi adresa completă)………………………………(“Contractantul”) un contract pentru ……………(proiect, obiectul contractului) la preţul de 

…………………………………………..

Conform prevederilor din contract, Contractantul primeşte un avans de plată în suma de ………………………………, echivalent a ……………………procente din preţul contractului.

Noi, subsemnaţii……………………………………………………………….(banca), renunţând la toate obiecţiile şi contestaţiile în cadrul contractului mai sus menţionat, prin prezenta garantăm în mod independent şi irevocabil plata, la prima cerere în scris din partea dvs., a oricărei sume avansate Contractantului, până la un total de




……………………………………………….



(în litere)……………………………………………

la prezentarea declaraţiei scrise a dvs. arătând că că Contractantului nu a a îndeplinit contractul mai sus menţionat.

Această garanţie va intra în vigoare îndată ce plata în avans a fost creditată în contul Contractantului.

Această garanţie va fi redusă automat în conformitate cu plăţile prestate de către Contractant.

În cazul oricărei reclamaţii în cadrul acestei garanţii, plata va fi efectuată către KfW, Frankfurt am Main (S.W.I.F.T.: KFWIDEFF, BLZ 500 204 00), cont nr. 38 000 000 00 (IBAN: DE53 5002 0400 3800 0000 00, în folosul…………………………(Cumpărător, Agenţia de executare a proiectului).

Această garanţie va expira cel târziu la data de………………………………, dată la care noi trebuie să fi primit orice reclamaţie, prin adresă scrisă sau mijloace de telecomunicaţie electronică.

Se subînţelege faptul că dvs. ne veţi returna această garanţie, la expirare sau după achitarea întregii sume pretinse aici.

……………………………….                                   ……………………………………….

Locul, data                                                                 Garant

Apendice 2

Model de Garanţie de Reţinere

Adresa băncii garante:

…………………………….

…………………………….

Adresa beneficiarului (Agenţia contractantă):

……………………………..

……………………………..
La data de……………..dvs. aţi încheiat cu firma (nume şi adresă completă) ……………………………………………………………………………………………………...
(“Contractantul”) un contract pentru ………………………………………..(proiect, obiectul contractului) la preţul de 

…………………………………………..

Conform prevederilor din contract, Contractantul va primi suma de ………………………………, care corespunde la ……………………% procente din valoarea contractului, ca plată finală.

Noi, subsemnaţii……………………………………………………………….(banca), renunţând la toate obiecţiile şi contestaţiile în cadrul contractului mai sus menţionat, prin prezenta garantăm în mod independent şi irevocabil plata, la prima cerere în scris din partea dvs., a unei sume de până la 




……………………………………………….



(în litere)……………………………………………

la prezentarea declaraţiei în scris din partea dvs. arătând că Contractantul nu şi-a îndeplinit obligaţiile sale în cadrul contractului mai sus menţionat.

În cazul oricărei reclamaţii în cadrul acestei garanţii, noi vom efectua toate plăţile către KfW, Frankfurt am Main (S.W.I.F.T.: KFWIDEFF, BLZ 500 204 00), cont nr. 56 000 000 00, în folosul……………………………..(Angajator, Agenţia de executare a proiectului/Cumpărător).

Această garanţie va expira cel târziu la data de………………………………, dată la care noi trebuie să fi primit orice reclamaţie, prin adresă scrisă sau mijloace de telecomunicaţie electronică.

Dvs. ne veţi returna această garanţie, la expirare sau după achitarea întregii sume pretinse aici.

……………………………….                                   ……………………………………….

Locul, data                                                                 Garant

Anexa 8

Informaţii privind Contractele cu Sumă Globală





Avantajele remuneraţiei prin sumă globală

1.
În cadrul unui contract cu sumă globală, cheltuielile referitoare la remuneraţie şi materiale sunt stabilite într-o singură sumă globală. Nu mai sunt necesare astfel, acte justificative pentru verificarea condiţiilor de numire a experţilor. Pe lângă o simplificare a procedurii de reglementare, această regulă are ca scop oferirea mai multor posibilităţi de îndeplinire a sarcinilor iar prin aceasta, încurajarea simţului responsabilităţii şi a creativităţii inovatoare a consultanţilor precum şi punerea unui accent mai mare pe rezultatele contractului.

2.
Metoda prin suma globală trebuie aplicată în cazul în care serviciile care trebuie prestate sunt clar definite iar consultantul are posibilităţi largi de a decide pe propria răspundere, cu privire la modul de îndeplinire a sarcinilor. Riscurile legate de prestarea muncii trebuie să poată fi estimabile şi atât de mici încât acestea să poată fi suportate de consultant. Metoda prin suma globală se pretează mai ales pentru studii, planificare detaliată şi sarcini similare care pot fi definite clar.

3.
Ca regulă generală, formularul de contract cu suma globală trebuie să fie pregătit pe durata licitaţiei.

Particularităţi legate de pregătirea contractelor cu sumă globală

4.
În cadrul contractelor cu sumă globală nu mai este necesară recomandarea personalului pentru fiecare funcţie, inclusiv curriculum vitae, ci este suficientă solicitarea curriculum vitae pentru personalul cheie al licitaţiei tehnice. Doar acestea vor fi evaluate. Categoriile de personal cheie necesare pentru îndeplinirea sarcinilor trebuie specificate în caietul de sarcini. Doar înlocuirea personalului cheie necesită aprobarea agenţiei de executare a proiectului şi KfW. Schimbările în programul de stabilire a sarcinilor nu necesită aprobare atât timp cât nu se reduce perioada de însărcinare a personalului cheie. Consultantul este responsabil pentru respectarea termenelor limită şi pentru prestarea muncii, convenite prin contract.

5.
Plăţile efectuate în cadrul contractului de consultanţă ar trebui să fie efectuate în continuare conform progresului lucrărilor şi trebuie efectuate pe baza serviciilor certificate legate de etapele proiectului, în momentul în care s-a ajuns la 70% din suma contractată.
6.
Încheierea unui contract cu sumă globală nu exclude plata sumelor rambursabile pentru anumite lucrări suplimentare (precum lucrări de foraj geotehnic), ale căror anvergură nu este cunoscută la timpul încheierii contractului, pe baza prezentării unui act justificativ corespunzător.

� Termenul “consultant” se referă la un consultant individual sau o firmă de consultanţă; în aceste Linii Directoare are şi sensul de inginer consultant.


� Pentru serviciile experţilor în cadrul contractelor pe termen scurt şi a cursurilor de perfecţionare elementare şi avansate din cadrul proiectului, se aplică reguli diferite.


3 de ex. consultanţi care au acces la probleme de strategie de afaceri în afara proiectului individual, în special orice comenzi sau însărcinări planificate. 


4 disponibil pe pagina web a KfW de pe Internet (� HYPERLINK "http://www.kfw.de" ��www.kfw.de�) 


( Textele în limbi străine pot fi de asemenea ataşate publicaţiei ca şi download-uri gratuite de pe pagina web bfai 


5 Dacă serviciile acoperă mai multe sectoare, descrierea proiectului trebuie grupată pe sectoare; dacă un proiect de referinţă este menţionat de mai multe ori, la mai multe sectoare, se vor menţiona doar serviciile relevante pentru sectorul în cauză, prestate de către firmă. Nu se vor da mai mult de zece cazuri pentru fiecare sector.


6 Pagina aferentă proiectului va fi scurtă. Ar trebui să ofere următoarele informaţii: firma (în cazul firmelor tinere se precizează şi personalul), ţara, denumirea proiectului, agenţia de executare a proiectului, clientul, finanţele, schema în linii mari a proiectului, serviciile prestate de firmă, scurtă descriere a serviciului(-ilor), extinderea serviciilor (număr de personal, luni şi taxa).


7Un Curriculum vitae succinct trebuie să conţină: numele, calificarea profesională, anul obţinerii, vechimea în serviciu la firma respectivă, funcţia în cadrul firmei, domeniul tehnic şi aria de specializare, limbi străine, serviciu efectuat în străinătate (ţara, anul, durata, proiectul, sarcina de îndeplinit, funcţiunea); dacă activitatea include mai multe sectoare, Curriculum vitae succincte vor fi grupate pe sectoare. 


8 de ex., formatele pentru referinţe, pentru comentarii din partea ofertantului cu privire la caietul de sarcini şi serviciile complementare oferite de agenţia de executare a proiectului, pentru planul de personal şi programul de lucru, pentru biografiile personalului cheie şi pentru structurarea cotaţiilor de preţ.


9 de ex. evaluarea pentru un angajat calificat, la sediul principal: salariu de bază, asigurare socială, costuri generale, administrarea personalului, concedii de odihnă şi boală, servicii de birou, costuri de comunicaţii pentru comisioane, servicii complementare şi monitorizare, procesarea datelor, asigurarea firmei, profitul şi pierderile. Aceasta acoperă în general, monitorizarea şi activităţile auxiliare de către personalul de conducere din sediul principal. Serviciile personalului de conducere de la sediul principal pot fi taxate separate doar dacă acestea reprezintă îndatoriri distincte pe domenii şi timp, faţă de lista convenită de servicii individuale.


10 Cel puţin cele ce urmează:


rezumat al programului prevăzut (grafic cu bare: etape de muncă interdependentă, persoane pentru fiecare etapă, termene limită de discuţii, decizii şi înaintări de rapoarte, etc.)


programarea personalului (diagramă cu bare: timpul şi locul de distribuire al fiecărui specialist, distribuire continuă/intermitentă, activitatea; inclusiv un tabel care prezintă programul de serviciu riguros al fiecărui specialist, şi locul de desfăşurare a activităţii). 


11 Curriculum vitae trebuie să fie actualizate şi semnate de către specialist şi de un reprezentant autorizat al ofertantului. Prima pagină de însoţire (o pagină) trebuie să conţină: numele firmei, numele persoanei, calificările profesionale şi anul în care au fost obţinute acestea, specializarea tehnică şi experienţa, natura experienţei (de ex. studii, implementarea unui proiect, industrie, cercetare, administraţie, etc.), experienţa în management, (de ex. şef de echipă, şef de departament, manager commercial, etc.), experienţa regională (ţara, natura activităţii, durata), limba maternă, limbi străine cunoscute, relaţia cu ofertantul (de la…), scurtă expunere cronologică a activităţii profesionale şi a angajatorilor (perioada de timp, angajatorul, activitatea, ţara în care şi-a desfăşurat serviciul), observaţii.


12 care se găseşte pe pagina web KfW de pe Internet (� HYPERLINK "http://www.kfw.de" ��www.kfw.de� )


13 Dacă, prin excepţie, agenţia de executare a proiectului nu este angajatorul, principiile respective se aplică angajatorului propriu-zis, prin analogie.


14 un model de garanţie de plată în avans este dat în Apendice 1


15 un model de garanţie de reţinere este dat în Apendice 2

